II Jornada Interescolar de Teatre Infantil | Lazzigags
Es tracta d'una iniciativa que va sorgir l'any passat a partir d'una idea de l'Escola Ferran Sunyer que té com a objectiu interrelacionar els diferents centres educatius de Barcelona en una jornada de teatre infantil. Durant un dia, un grup de nens i nenes de cada escola que participa en l'activitat de teatre, representa una obra davant de la resta de nens. D'aquesta manera es converteixen en espectadors i en actors a la vegada de manera que es potencia la creació de nous públics, coneixen nens i nenes d'altres escoles, altres realitats i s'interrelacionen en el marc d'una jornada lúdica i festiva.
L'any passat hi van participar les escoles Ferran Sunyer, Pere IV, Sagrada Família, Orlandai, Concepció i Vila Olímpica i enguany ens agradaria sumar-hi encara més centres.
Podeu veure el vídeo que ens van fer des del programa Catakrac de BTV de la Primera Jornada Interescolar.